ອັຟການິສຖານ ເລີ້ມປຸກລະດົມ ການສັກຢາ​ລຶບລ້າງພະຍາດໂປລິໂອ ຢູ່ທົ່ວປະເທດ 
ອັຟການິສຖານ ແລະປາກິສຖານທີ່​ເປັນ​ເພື່ອນ​ບ້ານ ເປັນພຽງ​ສອງປະເທດຢູ່ໃນໂລກ ບ່ອນທີ່ໂປລິໂອຍັງມີຢູ່ ແລະ ພະຍາດນີ້ ສາມາດເຮັດໃຫ້ເປັນເປ້ຍລ່ອຍ ຢູ່ໃນໝູ່ພວກເດັກນ້ອຍບາງ​ສ່ວນ. 
ກະຊວງສາທາລະນະສຸກຂອງອັຟການິສຖານ ທີ່ບໍລິຫານງານໂດຍກຸ່ມຕາລີບານ ໄດ້ ປະກາດໃນວັນອາທິດວານນີ້ວ່າ ຈະເລີ້ມການປຸກລະດົມ ໃນການສັກຢາປ້ອງກັນໂປລິ ໂອເປັນເວລາສີ່ມື້ ທີ່ແນການສັກຢາໃຫ້ແກ່ພວກເດັກນ້ອຍ ອາຍຸຕໍ່າກວ່າ 5 ປີ ອີງຕາມ ລາຍງານຂອງອົງການຂ່າວເອພີ ໃນໄລຍະສາມປີທີ່ຜ່ານມາ ກ່ອນການຄວບຄຸມອັຟການິສຖານ ກຸ່ມຕາລິບານໄດ້ຫ້າມ ບໍ່ໃຫ້ທີມຂອງສະຫະປະຊາຊາດ ປຸກລະດົມການສັກຢາຕາມບ້ານເຮືອນ ຢູ່ໃນບາງເຂດ ຂອງປະເທດ ທີ່ຢູ່ພາຍໃຕ້ການຄວບຄຸມຂອງພວກເຂົາເຈົ້າ ກຸ່ມດັ່ງ ກ່າວປາກົດວ່າ ມີ ຄວາມສົງໄສຕໍ່ບັນດາທິມສະມາຊິກຂອງທີມສັກຢາ ທີ່ອາດຈະເປັນນັກສືບຂອງລັດຖະ ບານຊຸດກ່ອນ ຫຼືຂອງປະເທດຕາເວັນຕົກ ເນື່ອງຈາກການຫ້າມ ແລະການສູ້ລົບທີ່ດຳເນີນຢູ່ນັ້ນ ພວກເດັກນ້ອຍຈຳນວນ 3 ລ້ານ 3 ແສນຄົນ ໃນໄລຍະສາມປີທີ່ຜ່ານມາ ຍັງບໍ່ທັນໄດ້ສັກຢາດັ່ງກ່າວເທື່ອ ດຣ ກາລັນດາ ອີບາດ (Qalandar Ebad) ຮັກສາການຊົ່ວຄາວ ລັດຖະມົນຕີກະຊວງ ສາທາລະນະສຸກຂອງກຸ່ມຕາລີບານ ກ່າວວ່າ “ປາດສະຈາກການສົງ ໄສໃດໆ ໂປລິໂອ ແມ່ນພະຍາດທີ່ປາດສະຈາກການປິ່ນປົວ ຈະຂ້າເດັກນ້ອຍພວກເຮົາ ຫຼືເຮັດໃຫ້ເຂົາ ເຈົ້າພິການຕະຫຼອດໄປ ເພາະສະນັ້ນ ໃນກໍລະນີນີ້ ມີທາງດຽວກໍຄື ສັ່ງໃຫ້ມີການສັກຢາ ” ອັຟການິສຖານ ແລະປາກິສຖານທີ່ເປັນເພື່ອນບ້ານ ເປັນພຽງສອງປະເທດຢູ່ໃນໂລກ ບ່ອນທີ່ໂປລິໂອຍັງມີຢູ່ ແລະພະຍາດສາມາດເຮັດໃຫ້ເປັນເປ້ຍລ່ອຍບາງພາກສ່ວນຢູ່ ໃນໝູ່ພວກເດັກນ້ອຍ ນັບແຕ່ປີ 2010 ປະເທດໄດ້ປຸກລະດົມການສັກຢາຢູ່ເປັນປະຈຳ ໂດຍສົ່ງພວກພະນັກງານພາກັນໄປແຕ່ລະເຮືອນ ເພື່ອສັກຢາໃຫ້ແກ່ພວກເດັກນ້ອຍ ສ່ວນໃຫຍ່ຂອງພະນັກງານແມ່ນແມ່ຍິງເພາະວ່າເຂົາ ເຈົ້າສາມາດເຂົ້າໄປຫາພວກແມ່ ແລະເດັກນ້ອຍໄດ້ດີກວ່າ ການປຸກລະດົມໃນການສັກຢາສີ່ມື້ ຈະເລີ້ມໃນວັນຈັນມື້ນີ້ ແລະມີຂຶ້ນຢູ່ໃນທົ່ວປະ ທດ ອີງຕາມຄຳເວົ້າຂອງ ດຣ ອີບາດ ການຄາດຄະເນເປົ້າໝາຍຂອງປະຊາ ຊົນອັຟກາ ນິສຖານ 10 ລ້ານຄົນ ທີ່ເປັນເດັກນ້ອຍອາຍຸຕໍ່າກວ່າ 5 ປີ ຮວມທັງ ຫຼາຍກວ່າ 3 ລ້ານ 3 ແສນຄົນຜູ້ທີ່ບໍ່ສາມາດເຂົ້າໄປເຖິງນັບແຕ່ປີ 2018 ເປັນຕົ້ນມາ ທ່ານເນັກ ວາລີ ຊາ ໂມມິນ (Nek Wali Shah Momin) ເຈົ້າໜ້າທີ່ກະຊວງ ສາທາລະ ນະສຸກໃນພະແນກລືບລ້າງພະຍາດໂປລິໂອ ກ່າວວ່າ “ການສັກຢາໃຫ້ແກ່ພວກເດັກນ້ອຍ ທີີ່ມີອາຍຸຕໍ່າກວ່າຫ້າປີຢູ່ໃນປະເທດ ລະຫວ່າງວັນຂອງການສັກຢາຢູ່ທົ່ວປະເທດເປັນໜ້າ ທີ່ວຽກການທີ່ໃຫຍ່ຫຼວງ ເປັນໄປບໍ່ໄດ້ທີ່ກະຊວງສາ ທາລະນະສຸກຄົນດຽວຈະເສັດສິ້ນ ໜ້າທີ່ວຽກງານດັ່ງກ່າວໄດ້ຢ່າງສຳເລັດ ເພາະ ສະນັ້ນພວກເຮົາຕ້ອງການ ການສະໜັບ ສະໜູນຈາກທຸກກະຊວງທັງໝົດ ”